Várdomb  község Képviselő-testülete

Szám:9-13/2011.

J e g y z ő k ö n y v

Készült: Várdomb község Képviselő-testülete 2011. május 11-én, a Községházán megtartott    Képviselő-testületi üléséről.

Az ülés kezdete: 18 óra 

Jelen vannak: Simon Csaba polgármester



Boros Tiborné, Csillag József, Kovács Ferenc, Kovács László,

Vadász Tibor, Vári József, képviselő-testületi tagok.



Tanácskozási joggal megjelent: Takaró Jánosné körjegyző

 Nagyné Pohlon Mónika körjegyzőségi dolgozók



Berg István körjegyzőségi dolgozó
Simon Csaba polgármester üdvözli a megjelenteket, megállapítja, hogy a 7 fő képviselő-testületi tagból 7 fő jelen van, az ülés határozatképes, így az ülést megnyitja. Ismertette az  ülés  napirendi pontjait, és javaslatot tett azok tárgyalására a meghívóban  szereplők és az alábbiak szerint.

N a p i r e n d : 

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Simon Csaba  polgármester

2./   A Bátaapáti Térsége Területfejlesztési Társulás megszüntetésének, feloszlásának   

       tárgyalása, döntés hozatal. 
        Előadó:Simon Csaba  polgármester

3./  Közbeszerzési szabályzat megtárgyalása.

      Előadó:  Takaró Jánosné körjegyző

4./  Bejelentések, kérdések, interpellációk

A polgármester szóbeli előterjesztéssel tájékoztatta a képviselőket, napirend előtt  a két ülés között eltelt rövid időszakban  tett intézkedésekről, fontosabb eseményekről az alábbiak szerint:
- védőnői állás meghirdetésre került az „Közigállás” hirdetőn.

-Na-Sol Kft-vel aláírtuk a megállapodást a pályázat előkészítésére, a közbeszerzés előre  

  láthatólag 150 e Ft + Áfa lesz.. 

-Nyert a játszótér pályázat, 4,778 e forintot, megkerestük az illetékeseket, a támogatási  

  szerződés aláírása van előkészítés alatt. A pályázat kb 5 éve lett benyújtva, mindig 

   megújítva. ( Komplett játszótér, kerítéssel együtt. 

-úgy látszik, lehetőség lesz önerőpályázat benyújtására az ivóvízpályázatnál.(Aqua projekt)A   

  pályázatot a gesztor önkormányzat Decs fogja benyújtani, ami 60 % támogatást jelent. 
-Térfigyelő rendszer (Oktel Kft) egy pályázatíró cég Goodvill pályázatíró Kft tett árajánlatot  

  pályázatírásra, 1-2-3 éves ajánlatokkal. Erről még tárgyalnunk kell, lehet hogy kell vele  

  foglalkozni. 
Kérdés és hozzászólás nem hangzott el, a polgármester  szavazásra bocsátotta az elhangzott tájékoztatót. 

A polgármester javaslatára 6 igen szavazattal, 1 tartózkodással az alábbi határozatot hozta:

32/2011./V.11./számú határozat
                                                           Várdomb község Önkormányzata Képviselő-testülete,

a polgármester tájékoztatóját a két ülés között történt döntésekről eseményekről elfogadta és tudomásul vette.  






Felelős: Simon Csaba polgármester

                                                           Határidő: azonnal     

( Simon Csaba polgármester megkérdezte a tartozkodó képviselőt, megtudható e, hogy most miért tartózkodott, hiszen sem kérdést nem tett fel, és hozzászólási lehetőséggel sem élt.

A képviselő nem kívánta indokolni döntését.

2./   A Bátaapáti és Térsége Területfejlesztési Társulás megszüntetésének, feloszlásának   

       tárgyalása, döntés hozatal. 
        Előadó:Simon Csaba  polgármester

A polgármester előterjesztését a képviselők a Bátaapáti Térsége Területfejlesztési Társulás megszüntetéséről  és feloszlatásáról kézhez kapták, és szóban is kiegészítette. Elmondta, hogy ebben a formában megszűnik a Társulás, más felépítésű szerkezetben és csökkentett támogatási összeggel fog majd működni. Ezt a Társulási ülésen meg megtárgyalták, de a végrehajtáshoz, minden társulásban résztvevő önkormányzatnak is dönteni kell. Ezért kérte, hogy a kiküldött határozati javaslatot határozattá fogadja el a képviselő testület. 
A képviselők kérdést és hozzászólást nem tettek, ha ez a lehetőség áll fenn, akkor mást nem tehet Várdomb képviselő-testülete sem.

A polgármester javaslatára a Képviselő-testület 7 igen szavazattal az alábbi határozatot hozta: 

33/2011.(V.11./ számú határozat

Várdomb Község Önkormányzata Képviselő-testülete  napirendre tűzte a 2005. szeptember 15.-én megalakított Bátaapáti Térsége Területfejlesztési Társulás megszüntetését, és mint tagönkormányzat úgy döntött, hogy egyet ért a Társulás megszüntetésével úgy, hogy a Bátaapáti Térsége Területfejlesztési Társulás megszűnésének időpontja az utolsó tag által elfogadott Képviselő-testületi határozat meghozatalakor válik hatályossá.

A Várdomb Községi Önkormányzat Képviselő-testülete elfogadja a Társulás vagyonának elszámolását.
Határidő: azonnal 

Felelős: Simon Csaba polgármester
3./  Közbeszerzési szabályzat megtárgyalása.

      Előadó:  Takaró Jánosné körjegyző

A képviselők a közbeszerzési szabályzatot kézhez kapták, megismerték. 

Vári József a közbeszerzési terv készítésével kapcsolatban tett megjegyzést.

 A tervet ezután minden évben a jelzett határidőig el kell készíteni, ezt törvény írja elő.
A tervet a képviselő-testületnek jóvá is kell hagyni. 

Javasolta továbbá,a bizottságnál, hogy ne csak több mint a fele legyen jelen, hanem a közbeszerzési döntésnél a teljes bizottság legyen jelen. 

A testület egyet értett.

A módosítás átvezetésre kerül. 

Más javaslat és hozzászólás nem hangzott el, a polgármester javaslatára a képviselők az elhangzott módosítással a Bizottság jelenlétét illetően  7 igen szavazattal, ellenszavazat nélkül az alábbi határozatot hozták: 
34/2011.(V.11./ számú határozat

Várdomb Község Önkormányzata Képviselő-testülete   Várdomb község  Közbeszerzésről szóló szabályzatát a jegyzőkönyv melléklete szerint tartalommal elfogadja.

Határidő: azonnal 

Felelős: Simon Csaba polgármester
- A következő bejelentés az előző ülésen elhangzottak alapján a körjegyző az állattartási 

   rendelettervezetet terjesztette a Képviselő-testület elé.

A rendelet anyagát a képviselők kézhez kapták.

Egy kiegészítést tett a körjegyző: a településrendezési tervvel összhangban a területbeosztást a III. fejezet 7.§.-t d ponttal kell kiegészíteni, d.) Kereskedelmi szolgáltató terület.

A melléklet pedig nem térkép. Hanme maga a településrendezési terv.

Kovács László képviselő megkérdezte, hogy mit lehet tenni a telepszerű tenyésztés kialakításával.

Körjegyző válaszol, a telep engedélyezése polgármester külön engedélye a rendelet szerint is,. A szankció a jegyző feladata. 

Vári képviselő szerint a terv áttekinthetetlen.

Berg István műszakis kolléga rendelkezésre bocsátotta a rendezési terv térképét.

Csillag József képviselő hosszabb távon elképzelhetőnek tartja a Chip használatának  szabályozását. 

Más hozzászólás nem hangzott el.

A polgármester  javaslatára a képviselők a  módosítások átvezetésével az alábbi rendeletet alkották: 
6/2011.(V.12.)számú rendelet



Várdomb községi Önkormányzat Képviselő-testülete 

Várdomb község  állattartásának szabályozásáról

szóló rendelet-tervezetet   rendeletté nyilvánítja.



A rendelet és mellékletei a jegyzőkönyv mellékletét képezi.

 Kihirdetéséről a körjegyző gondoskodik.

 Határidő: kihirdetés napja

 Felelős:Simon Csaba polgármester

- Szamos Józsefné  igazgató kért szót az  intézmény nyári gyermekétkeztetésével kapcsolatos

   pályázati lehetőség benyújtásának eldöntése tárgyában.

Ismertette a képviselőkkel, hogy változott az előző éviekhez viszonyítva, önrészt kell az önkormányzatnak fizetni, pontos számításokkal támasztotta alá mondandóját.

Az intézmény a feladatot felvállalja, azonban a költségvetési megszorítások miatt kéri a testület véleményét az önerő vonatkozásában.  
A Képviselő testület miután meghallgatta az ellene és mellette szóló érveket nem kívánja támogatni a pályázat benyújtását.
A  polgármester javaslatára a képviselők 7 igen szavazattal az alábbi határozatot hozták:

35/2011.(V.11./ számú határozat

Várdomb Község Önkormányzata Képviselő-testülete úgy határozott, hogy a gyermekek nyári étkeztetésére

a pályázat benyújtását nem támogatja.

Határidő: azonnal 

Felelős:Simon Csaba  polgármester

Rács László EVE elnöke kért szót.

Kéréssel fordult a képviselő-testülethez, hogy a gyalog-hidakra benyújtott pályázatot, melyet megnyert az Egyesület, csak a beruházás utófinanszírozású, ezért rövid lejáratú hitelt kell felvenni a szervezetnek. 

A szervezet csak abban az esetben kap hitelt, ha az Önkormányzat kézfizető kezességet vállal az Egyesület hitelfelvétele mellett.

Június végén elvégzi a vállalkozó a híd cseréket Júliusban lehet az összeget visszaigényelni, ez körülbelül 60 napot vesz igénybe. Erre kell a hitelt felvenni, hogy a vállalkozó ki tudjuk fizetni. 
Ehhez kérte  Rács László az Önkormányzat segítségét.

Csillag József képviselő megkérdezte, hogy mennyi a kölcsön kamata? 

A kérelmező válaszolt, 10 % nagyságrendű.. 

A polgármester javasolta az EVE  kérésének támogatását.

A polgármester javaslatára a képviselők 7 igen szavazattal az alábbi határozatot hozták: 

36/2011.(V.11./ számú határozat

Várdomb Község Önkormányzata Képviselő-testülete  úgy határozott, hogy az „Együtt várdombért Egyesület” kérelmének helyet, és kézfizető kezességet vállal  a 2064114228 azonosító számon nyilvántartott falumegújítás és fejlesztésre benyújtott, nyertes pályázatában megvalósítandó feladatok (gyalogos fahidak ) előfinanszírozásához szükséges rövidlejáratú hitel felvételéhez . A hitel összege 3.264.100.-Ft és annak járulékai. 

Meghatalmazza  a polgármestert a hitelszerződéssel kapcsolatos okmányok aláírásra.
Határidő: azonnal 

Felelős: Simon Csaba polgármester
- Simon Csaba polgármester felkérte Berg István adóügyi főtanácsost, hogy tájékoztassa a testületet az elmúlt ülésen felvetődött adókivetési lehetőséggel kapcsolatban.

A tájékoztató közben Kovács László Képviselő kivonult a teremből.

Berg István szóban tájékoztatta a testületet, bemutatta számokkal alátámasztva a várható bevételt és a lakosság által már most is nehezen fizethető közműszámlákból fennálló behajtásra kimutatott hátralékok nehézségeit.

Azt is hogy annak idején a kommunális adó a szemétszállítás miatt lett kivetve.

Azt is hogy a szennyvízbevezetésnél  került megszüntetésre.

Vissza jött Kovács képviselő aki be szerette volna fejeztetni Berg Istvánnal a tájékoztatót, az ülésbe nem illő stílusban. . A polgármester kérte, hogy hallgassuk végig.

Ekkor Kovás László  felállt, és ismételten távozott a teremből.

A tájékoztatót meghallgatva, Csillag József  megjegyezte, hogy miért csak most tudjuk hogy ki mennyi adót fizet, vagy miért nem a költségvetés tárgyalásánál.

Válasz erre, hogy most van a bevallás ideje, május 31-ig tehetik meg az iparűzési adó bevallásukat a vállalkozók.

Vári József továbbra is kéri, tartsuk napirenden az adókivetés témáját a költségvetés bevételi oldalának növelése céljából.

- Következő bejelentés a polgármester részéről  Boros Károly levele, az elszármazottak találkozójával kapcsolatosan, ami eljutott minden képviselőhöz is.
Az ötlet szép, tetszik mindenkinek, de anyagi támogatás az önkormányzat részéről nem igazán várható el.

Jelen volt Bakó László szobrász is, aki ismertette az elképzelését a felvetődött ötletekkel kapcsolatban.

Készít 50 db makettet, amely megvásárolható lesz az ünnepen, és az fog egy alapot képezni a szobor elkészítetéséhez, és lesz egy nagyobb szobor is amit elárvereznek a találkozó alkalmával.

Díszpolgári cím adományozásával erre az időpontra nem kíván a képviselő-testület foglalkozni.

Polgármester megjegyezte, hogy ebben a témában kitelepítés-betelepítés nem ad okot diszpolgári cím adományozására.

Boros Tiborné is ezen a véleményen van.

Csillag József visszatér a szoborral kapcsolatos véleményekhez. Javaslata, hogy szép gesztusnak találná, ha az Önkormányzat megvásárolná az első makettet, és akkor ez már az önkormányzat támogatásának is minősülhetne.

Kovács Ferenc véleménye, hogy egy tetemesebb összeggel is hozzájárulhatna az Önkormányzat. 

Vadász Tibor megkérdezte, mennyibe kerül egy makett? 

Válasz( 2-3.000.-Ft.) 

A Boros Károly beadványára a polgármester válaszol a testületi ülésen elhangzottak alapján. 

Vadász Tibor megkérdezte mi határozza meg ki lehet díszpolgár.

Takaró Jánosné körjegyző tájékoztatja a képviselőt, hogy a képviselő-testület rendeletében határozza meg a célt, körülményt, és időt a díszpolgári cím adományozására.

Vadász Tibornak  van konkrét személy, akit javasolna diszpolgári címre.

Közben vissza jött  Kovács László képviselő és írásban átadta a polgármesternek a képviselői mandátumról való lemondását.

Takaró Jánosné miután megkérdezte a képviselőt, hogy jól átgondolta e lemondását,  

„ igennel „ válaszolt.

A körjegyző ismertette az idevonatkozó törvény alapján, hogy a képviselő a lemondását nem vonhatja vissza. Ezennel, egy képviselői mandátum megüresedett.

Holcz Marianna  a nemzetiségi önkormányzat elnöke reagált a sváb bállal kapcsolatos képviselői észrevételre.
A reagálás írásbeli anyaga  jegyzőkönyv mellékletét képezi.

Vadász képviselő válaszában kifogásolta a nemzetiségi önkormányzat testületi ülésen való távolmaradását. ( válasz, ennek technikai oka volt, két esetben nem kapott meghívót.) 

A képviselő továbbra is fontosnak tartja a jó együtt működést

Nem a munkáját kifogásolja, hanem azt az omniózus esetet a bálban. Továbbra is ragaszkodik a „ gizdaság” szóhoz, és a mai napig az az álláspontom, hogy fél 3-kor egy falusi bálban nem ildomos belépőjegyet szedni. 

A továbbiakban ezt a témát a polgármester lezártnak tekinti és kéri a képviselőt, hogy a Nemzetiségi Önkormányzat Elnöke által elmondottakat fogadjuk el, és zárjuk a témát, bízva a továbbiakban a jó együttműködésben.  

Több téma és bejelentés nem hangzott el, a polgármester az ülést 21 óra 30-kor bezárta.

          





Kmf.

Simon Csaba 





           Takaró Jánosné

polgármester






      körjegyző

